16 Psiĥo

16 Psiĥo estas tre granda asteroido de la asteroida zono, plej granda M-tipa (metalhava) konata asteroido.

 Malkovro 
16 Psiĥo estis malkovrita de la itala astronomo Annibale de Gasparis, la .

 Nomo 
Ĝi ricevis la nomon de la legenda princino Psiĥo (greke ψυχή), kies beleco superis tiun de Venuso.

Ĝi estas la unua asteroido katalogita post la enkonduko de la numera kodo de Johann Franz Encke. Ĝia simbolo estis la cirklita numero "16": ⑯. Oni desegnis pli malfrue la simbolon: 16px|Flugilo de papilio kun stelo supre, sed neniam uzis ĝin.

 Ecoj 
Ĝi komponiĝas, laŭ analizo per radaro, de sufiĉe puraj fero kaj nikelo kun malgranda kvanto da pirokseno. Oni rimarkas la tutan malĉeeston de akvo aŭ de materialoj entenantaj akvon. Pŝiĥo ŝajnas esti la kerno de pli granda frakasita korpo.

Se 16 Psiĥo estus restaĵo de pli granda astro, oni atendus trovi aliajn asteroidojn sur simila orbito, sed 16 Psiĥo apartenas al nenia asteroida familioThe Missing Psyche Family: Collisionally Eroded or Never Formed? (La mankanta Psiĥa familio: kolizie erodita aŭ neniam formita ?) de Donald R. Davisa, Paolo Farinellab kaj Francesco Marzaric : ĉu la aliaj anoj de la familio pulvoriĝis pro alfrapoj, ĉu iliaj orbitoj, pro perturboj tiom ŝanĝis, ke la familio ne plu estas rekonebla.

16 Psiĥo estas sufiĉe mashava, por mezureble perturbi aliajn asteroidojn, tio kio permesis kalkuli ĝian mason. Estimo de ĝiaj grandoj per kaŝado de steloj donas dimensiojn de 214 × 181 km. Ĝia denso kongruas kun tiu de korpo farita el metalo.

Analizo de ĝia luma kurbo montras elipsoidan formon kaj aksan klinecon de ĉirkaŭ 95°.

Iuj maloftaj meteoroidoj, tiel nomataj enstatitaj ĥondritoj estas eble devenaj el 16 Psiĥo.

 Noto kaj referencoj 


 Eksteraj ligiloj 





Kategorio:Asteroidoj de la ĉefa zono
Kategorio:Malkovrita de Annibale de Gasparis
Kategorio:Astronomiaj objektoj malkovritaj en 1852